Taubro

En **taubro** er en enkel brotype som kun er ankere på begge sider, og har ikke tårn eller pilarer. De henger fra to fester over en elv eller kløft. Det er en brotype som kan være den mest effektive og bærekraftige enkle konstruksjonen for broer med lav belastning, ikke minst som tradisjonell for elvekryssinger i fjellandskap.

## Historie
Taubrua er den eldste kjente typen hengebru. Den har utviklet seg uavhengig på minst to forskjellige kontinenter: i et område sør for Himalaya og i Mellom- og Sør-Amerika.

Det eldste beviset på taubroer finnes i reisehistorier fra Han-dynastiet sine kinesiske diplomater til land i de vestlige og østlige delene av området på kanten av Himalaya, nemlig Hindukush i Afghanistan og kongedømmene Gandhara og Gilgit. Disse broene var taubroer med tre eller flere tau laget av klatreplanter, som folk gikk direkte på tauene selv. Senere var det også broer, der det var stokker som hvilte på to tau.

I Sør-America var det et stort antall taubroer i Inkariket før de spanske erobrerne kom på 1500-tallet. Inkaene hadde et fantastisk veinett, Qhapaq Ñan, med en lengde på ca. 40 000 km. Her var det en lang rekke taubroer som Apurímac-broen, en av de mest berømte bruene, den skal ha vært 45 - 60 meter lang og 30 - 40 meter over elva. Andre broer var Huaca Huillca-broen over Urubamba, Chuquicahuana-broen i Cusco-regionen og den eneste som eksisterer i dag Q’iswachaka. Denne broen bygges på nytt hvert år av lokalsamfunn ved Apurímac-elven, byggeseremonien er anerkjent av UNESCO som immateriell kulturarv. Det fantes også taubroer i Mayariket, som broen i Yaxchilan i Mellom-Amerika.

Enkle hengebroer med ståltau er også dokumentert i Tibet og Kina. En bro over den øvre Yangtze elven dateres til det 6. århundre. Det er flere broer som tilskrives den tibetanske munken Thang Tong Gyalpo, som angivelig har bygget flere i Tibet og i Bhutan på 1400-tallet, inkludert Chakzam Bridge og en i Chuka i Tibet. Et annet eksempel er Ludingbroen over Dadu elven i Luding County i Sichuan Kina, som stammer fra 1703 og spenner over 100 meter ved hjelp av elleve kjettinger.

## Materiale

### Broer av flettede klatreplanter eller gress
Inka taubroer blir fremdeles laget av lokalt gress. Disse må skiftes ut eller renoveres ofte ettersom taumaterialet eldes raskt. Det bygges fremdeles taubroer for fotgjengere og storfe med samme teknologi som Inkarikes broer, men med sterkere tau eller metallkabler.

### Broer av trerøtter
Den nordøstlige indiske delstaten Meghalaya, Khasi og Jaintia-folkene har konstruert broer av levende trerøtter, som er en form for treskulptur. Enkle hengebroer er laget av røtter i stedet for tau ved å tvinge røttene til vindusficustrær til å vokse over bekker. Det er eksempler på spenn på litt over 52 meter. Disse broene fornyer og styrker seg når røttene blir grovere. Det antas at noen slike rotbroer er over 500 år gamle.

### Broer av trær
I Iya-dalen i Japan er broer konstruert med blåregnbusker. For å bygge en slik bro blir planten plantet på begge sider av elven og vevd sammen når de har vokst lenge nok til å spenne over elva. Plantebroene suppleres deretter med planker for å lage en brukbar bro.


Fil:Awesome "monkey bridge" near briksdalsbreen glacier.jpg|Taubro nedenfor Briksdalsbreen, Norge
Fil:Soderskar-bridge.jpg|Söderskär taubro, Finland
Fil:Carrick A Rede Northern Ireland (95773599).jpeg|Carrick-a-Rede taubroen, Nord-Irland,
Fil:Hängebrücke am Berliner Höhenweg Nr 526, Zillertaler Alpen 2.JPG|Zillertalalperna taubroen, Østerrike
Fil:HängebrückeLingenau3.JPG|Lingenau taubroen i Bregenzerwald, Østerrike, broen har et nesten horisontalt dekke
Fil:6107 - Gadmertal - Triftbrücke.JPG|Gadmertal taubro, Italia
Fil:Passerelle du Drac.JPG|Bro over elven Drac i Isère, Frankrike
Fil:2014 Droga w kierunku jeziora Rica, Most wiszący na rzece Bzyp (05).jpg|Taubro over elven Bzyb i Abkhasia, Georgia
Fil:Yaks auf Seilbrücke.JPG|Jak på taubro i Nepal
Fil:Canopy Walk.jpg|Taubro i Malaysia
Fil:夢の吊り橋.jpg|Shizuoka taubroen i Japan, med stabiliseringstau
Fil:Jurong BirdPark -rope bridge-4.jpg|Taubro i Jurong fuglepark, Singapore
Fil:TWC Hokitika Gorge • Stewart Nimmo • MRD 10.jpg|Hokitika Gorge taubro, New Zealand
Fil:CapilanoBridge.jpg|Capilano broen i North Vancouver i British Columbia, Canada
Fil:Inka suspension bridge Qeswachaka DSC 2730.jpg|Q’iswachaka, Inka-broen over Apurimac-elven nær Huinchiri, Peru
Fil:IRB-6-BringingDeckMat-KC603-8.jpg|Inka taubro
Fil:NO-NB BLDSA GM2b48n.jpg|Taubro over Panjkora elven ved Chutiatan, Pakistan, 1929
Fil:Vues des Cordillères, et monumens des peuples indigènes de l'Amérique (1813).jpg|Penipébron taubro over Chambo, Ecuador. Alexander von Humboldt, 1813
Fil:Srinagar, Garhwal, 19th century.jpg|Srinagar taubroen fra 1700-tallet i davrende Tehri Garhwal riket
Fil:Living root bridges, Nongriat village, Meghalaya2.jpg|Nongriat levende trerøtter broen i Meghalaya, India
Fil:Iya vine bridge-1.jpg|Iyadalen levende trær, Japan 


## Referanser